Politician giurgiuvean, caut iubita. Nu e gluma. Marius Cracea, seful organizatiei municipale a Partidului Miscarea Populara Giurgiu, a anuntat intr-o conferinta de presa ca se pregateste de campania electorala pentru primarie.

Dar nu oricum. Este constient ca fara o doamna alaturi o sa ii fie dificil. Ca sa va faceti o idee despre viitorul mire, domnul Crăcea este in zodia berbecului si ii plac cantaretele Shakira, Lora si Ruby. Are 1 metru 80, 38 de ani si nu detine proprietati. Sta cu mama si cu tata.

"Anuntul meu pe scurt ar putea fi sintetizat astfel - politician giurgiuvean, caut iubita!"

Tanarul Marius Bogdan Cracea a reusit sa uimeasca audienta. Usor emotionat a recunoscut ca ar vrea sa isi gaseasa nevasta. Lupta electorala este apriga si fara o femeie puternica alaturi e mai greu sa razbati.

"Alegerile locale se apropie si chiar daca nu sunt prima optiune a partidului trebuie sa fiu pregatit din toate punctele de vedere, oamenii nu sunt facuti sa fie singuri iar femeia spune multe despre barbatul ei."

In 38 de ani de viata, Cracea povesteste ca a facut 25 de ani de scoala. Inclusiv un curs de hipnoza. Nu si-a stabilit un standard de frumusete dar are cateva pretentii.

"Iubita, viitoarea iubita, sa lucreze. Ar fi ideal de a lucra in sistemul de justitie, judecatorie, parchet, dar aceasta conditie ar putea deveni prea restrictiva. Asa ca criteriile de baza sunt ... doua criterii: sa fie atragatoare si inteligenta."

Viitorul mire stie pe ce se bazeaza atunci cand spune ca e gata sa faca marele pas in viata de familie.

"Am primit zilele trecute horoscopul pe 2016 si scrie ca voi avea succes in cariera si ma voi casatori. Intr-adevar pot ... pot ... confruntarea politica ar putea sa se complice avand in vedere ca ceilalti contracandidati sunt tati de fete."



Liderul organizatiei municipale a PMP Giurgiu care are pe pagina de socializare fotografii cu politicieni cunoscuti precum Elena Udrea, Raluca Turcan sau Mihai Razvan Ungureanu a primit deja mai multe oferte. Una chiar la conferinta de presa.

Jurnalista: Marius, da' de mine iti place?

Marius Bogdan Cracea: Imi place, dar esti casatorita

